
Grozījumi Lauksaimniecības un lauku attīstības likumā
Izdarīt Lauksaimniecības un lauku attīstības likumā (Latvijas Republikas Saeimas un Ministru Kabineta Ziņotājs, 2004, 10. nr.; 2006, 9. nr.; 2007, 3., 23. nr.; 2008, 8. nr.; 2009, 12., 14. nr.; Latvijas Vēstnesis, 2010, 25. nr.; 2011, 59., 169. nr.; 2012, 100. nr.; 2014, 214., 228. nr.; 2022, 94. nr.; 2024, 39A. nr.) šādus grozījumus:
1. Papildināt 10. pantu ar sesto daļu šādā redakcijā: 
· "(6) Publiskas personas zemi ilggadīgo ogulāju stādījumu ierīkošanai var iznomāt uz laiku līdz 70 gadiem."
2. Papildināt pārejas noteikumus ar 36. punktu šādā redakcijā:
· "36. Pirms šā likuma 10. panta sestās daļas spēkā stāšanās dienas noslēgtu publiskas personas zemes nomas līgumu ilggadīgo ogulāju stādījumu ierīkošanai var pagarināt bez izsoles rīkošanas, izvērtējot lietderības apsvērumus un ievērojot nosacījumu, ka kopējais līguma termiņš no tā noslēgšanas dienas nevar pārsniegt šā likuma 10. panta sestajā daļā noteikto laiku."

